Իրավաբան Ռոզա Բաբայանը նշեց, թե դժվար է ասել՝ այս օրինագիծը երբ կընդունվի եւ դրա մեջ ինչպիսի փոփոխություններ կկատարվեն, եթե, իհարկե, կատարվեն: Այսպես թե այնպես, չարժի մոռանալ, որ օրինագծի նպատակը ոչ թե քաղաքացիներին տուգանելն է, այլ չծխող մարդկանց, այդ թվում՝ անչափահասներին ծխախոտի ծխի ազդեցությունից պաշտպանելը, ինչպես նաեւ ծխելու տարածվածության նվազեցմանը նպաստելը: Վերջնանպատակը մեկն է՝ պահպանել Հայաստանի բնակչության առողջությունը: